LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2011 M. BALANDŽIO 18 D. ĮSAKYMO NR. D1-314 „DĖL LEIDIMŲ LIKVIDUOTI UŽTERŠTUMĄ AR LEIDIMŲ MAŽINTI UŽTERŠTUMĄ IŠDAVIMO TVARKOS APRAŠO PATVIRTINIMO“ PAKEITIMO

2018 m. birželio 21 d. Nr. D1-551

Vilnius

1. P a k e i č i u Leidimų likviduoti užterštumą ar leidimų mažinti užterštumą išdavimo tvarkos aprašą, patvirtintą Lietuvos Respublikos aplinkos ministro 2011 m. balandžio 18 d. įsakymu Nr. D1-314 „Dėl leidimų likviduoti užterštumą ar leidimų mažinti užterštumą išdavimo tvarkos aprašo patvirtinimo“:

1.1. pakeičiu 14 punktą ir jį išdėstau taip:

„14. Leidimą naudoti dispergentus Lietuvos Respublikos jūros rajone suteikia Aplinkos apsaugos departamentas prie Aplinkos ministerijos (toliau – AAD) kiekvienu atveju informuodamas apie tai Aplinkos apsaugos agentūrą (el. paštu, faksu ar telefonu).“;

1.2. pakeičiu 15 punktą ir jį išdėstau taip:

„15. Lietuvos kariuomenės Karinių jūrų pajėgų Jūrų gelbėjimo koordinavimo centro viršininkui ar teršimo incidentų likvidavimo operacijos vadovui nusprendus, kad būtina naudoti dispergentus, kreipiamasi į AAD su prašymu ir sprendimui priimti reikalinga informacija (Tvarkos aprašo 1 priedas).“;

1.3. pakeičiu 16 punktą ir jį išdėstau taip:

„16. Aplinkos apsaugos agentūra, gavusi pranešimą ir informaciją apie naftos išsipylimo vietą, laiką, naftos rūšį ir preliminarų kiekį, nedelsiant atlieka naftos sklaidos krypties ir judėjimo prognozės modeliavimą (pažymėdama saugomas ir pažeidžiamas teritorijas) ir teikia modeliavimo rezultatus Lietuvos kariuomenės Karinių jūrų pajėgų Jūrų gelbėjimo koordinavimo centrui ir AAD ne vėliau kaip per 2 val.“;

1.4. pakeičiu 17 punktą ir jį išdėstau taip:

„17. AAD, prieš priimdamas sprendimą dėl leidimo naudoti dispergentus, „DUET“ (dispersant usage evaluation tool) programine įranga apskaičiuoja išsiliejusių teršalų kiekį ir laiką, per kurį, panaudojus dispergentus, nafta ir jos produktai būtų suskaidyti į lašelius.“;

1.5. pakeičiu 18 punktą ir jį išdėstau taip:

„18. AAD, išnagrinėjęs prašymą, sprendimui priimti reikalingą informaciją, atsižvelgdamas į Tvarkos aprašo 11–13 punktuose minimus prioritetus, sąlygas ir Tvarkos aprašo 21 punktą, kuo greičiau (ne vėliau kaip per 6 val.) priima sprendimą dėl leidimo (Tvarkos aprašo 2 priedas) išdavimo ir apie tai raštu informuoja taršos nafta likvidavimo darbus atliekančią instituciją.“;

1.6. pakeičiu 19 punktą ir jį išdėstau taip:

„19. Susiklosčius situacijai, kai tenkinami ir dispergentus leidžiantys, ir draudžiantys naudoti kriterijai (Tvarkos aprašo 12, 13 punktai), AAD priima sprendimą dėl leidimo išdavimo, siekdamas kuo mažesnio neigiamo naftos ar kitų teršalų išsiliejimo poveikio aplinkai, rekreacijai, kitiems ištekliams.“;

1.7. pakeičiu 20 punktą ir jį išdėstau taip:

„20. Nedarbo metu pateikus kuo išsamesnę informaciją apie incidentą, galimybes surinkti teršalus mechaniškai, bangų aukštį, vėjo greitį, numatomą taršos incidento likvidavimo operacijos pradžią, vietą ir atsižvelgiant pažeidžiamas teritorijas, leidimą naudoti dispergentus gali suteikti AAD telefonu, raštiškai tai įforminant ne vėliau kaip per 12 val.“;

1.8. pakeičiu 22 punktą ir jį išdėstau taip:

„22. Likvidavimo darbus atliekanti institucija, atlikusi taršos nafta incidento likvidavimo darbus, pateikia AAD informaciją, nurodytą Tvarkos aprašo 3 priede.“;

1.9. pakeičiu 1 priedą ir jį išdėstau nauja redakcija (pridedama);

1.10. pakeičiu 2 priedą ir jį išdėstau nauja redakcija (pridedama);

2. N u s t a t a u, kad šis įsakymas įsigalioja 2018 m. liepos 1 d.

Aplinkos ministras	Kęstutis Navickas

Leidimų likviduoti užterštumą ar leidimų

mažinti užterštumą išdavimo tvarkos aprašo

1 priedas

(Prašymo leidimui naudoti dispergentus užterštumui mažinti ar likviduoti jūros rajone forma)

________________________________________________________________________________

(Prašymą teikiančio juridinio asmens pavadinimas)

_____________________________________________________________________

(juridinio asmens buveinė, telefono ir fakso Nr.)

___________Aplinkos apsaugos departamentui prie Aplinkos ministerijos________

PRAŠYMAS DĖL LEIDIMO naudoti NAFTOS DISPERGENTUS MAŽINTI AR LIKVIDUOTI UŽTERŠTUMĄ JŪROS RAJONE

20____m. d.

________________

(sudarymo vieta)

Prašau išduoti leidimą naudoti naftos dispergentus užterštumui nafta jūros rajone likviduoti ar mažinti.

______________________________________________________________________________

(taršos incidento likvidavimo rajono koordinatės)

Numatomas likvidavimo darbų vykdymo laikas: 20_____m. d. – 20____m. d.

Leidimo naftos dispergentų naudojimui paraiška

1.	Prašytojas	Asmens pareigos, vardas, pavardė, telefonas, faksas, el. pašto adresas.
2.	Informacija apie incidentą	Incidento priežastys, data, laikas, hidrometeorologinės sąlygos (oro sąlygos, vėjo greitis, bangų aukštis).
3.	Naftos sklaidos krypties ir judėjimo prognozė	Faktinių stebėjimų arba naftos sklaidos krypties ir judėjimo modelio rezultatai, prognozuojamas naftos kiekis jūros paviršiuje, spalva, naftos dėmės plotas, nutolimas kilometrais nuo kranto, sklidimas, naftos dėmės padėtis pažeidžiamų ir saugomų teritorijų atžvilgiu (pageidautinos schemos).
4.	Naftos dispergento naudojimo pagrindimas	Galinčios kilti grėsmės, jeigu cheminis preparatas nebūtų panaudotas.
5.	Duomenys apie incidento likvidavimo rajoną	Koordinatės, jūros gylis.
6.	Duomenys apie naftos dispergentą.	Naftos dispergento pavadinimas, sertifikatas (ir jame nurodytas dispergento efektyvumas, toksiškumas, biologinis skaidumas, veikimo sąlygos, galimas poveikis jūrų faunai, florai, rekreacinėms zonoms ir kt.).
7.	Informacija apie naftos dispergento naudojimą	Numatomas naudojimo būdas, naudojama įranga, kiekis, koncentracija, naudojimo laikas, darbų trukmė.
8.	Tiesioginis darbų vykdytojas	Kas vykdys naftos dispergentų paskleidimą (nurodomas juridinis asmuo).
9.	Kita informacija	Kita svarbi informacija, galinti palengvinti sprendimo priėmimą.
10.	Asmuo ryšiams	Atsakomųjų veiksmų vadovas ar jo įgaliotas asmuo, vardas pavardė, telefono numeris, parašas.

___________ (parašas)	____________________ (vardas, pavardė)

Leidimų likviduoti užterštumą ar leidimų

mažinti užterštumą išdavimo tvarkos

aprašo

2 priedas

(Leidimo naudoti naftos dispergentus užterštumui nafta likviduoti ar mažinti jūros rajone forma)

Aplinkos apsaugos departamentas

prie Aplinkos ministerijos

(leidimą išduodančios institucijos pavadinimas)

LEIDIMAS NAUDOTI DISPERGENTUS UŽTERŠTUMUI LIKVIDUOTI AR MAŽINTI jūros rajone

20____m.	d. Nr.

____________________

(sudarymo vieta)

Leidžiama pagal

(juridinio asmens pavadinimas)

pateiktą prašymą

(juridinio asmens kodas, juridinio asmens buveinė, telefono numeris)

naudoti naftos dispergentus užterštumui likviduoti ar mažinti

(akvatorija su koordinatėmis, gylis)

Likvidavimo darbų vykdymo laikotarpiai:	pradžia 20____m._________________d.

pabaiga 20____m._________________d.

Duomenys apie naftos dispergentą (pavadinimas, sertifikato Nr.)

_______________	_______________	__________________

(pareigos)	(parašas)	(vardas, pavardė)